
2018 m. KELIONIŲ SEZONO UŽDARYMO SĄSKRYDŽIO, skirto Pasaulinei turizmo dienai  



                           NUOSTATAI  
I. TIKSLAS.

 Populiarinti aktyvųjį turizmą ir keliautojų sportą, apibendrinti vasaros žygių patirtį, išaiškinti pajėgiausias komandas, dalyvaujančias šalies keliautojų sporto daugiakovės čempionate.

II.  LAIKAS IR VIETA.

      Sąskrydis vykdomas 2018 m. rugsėjo 29 - 30 d. Trakų rajone, „Vėrubės“ stovykloje (Koordinatės 54.6565740; 24.9807114). Vykti  iš Vilniaus iki Lentvario ir Kraštinės gatve iki nuorodų „Kaimo turizmo sodyba“. Galima keliauti iki Trakų miesto ribos ir pagal nuorodą į Lentvarį, važiuoti senuoju Letvario keliu iki posūkio į kaimo turizmo sodybą. Šis maršrutas rekomenduojamas keliaujantiems iš Alytaus arba Kauno.  Galima atvykti rugsėjo 28 d.
III.  DALYVIAI.

      Sąskrydyje kviečiamos dalyvauti keliautojų klubų ir bendrojo lavinimo mokyklų komandos, vasaros žygių grupės, šeimos ir pavieniai keliautojai. Varžybos vykdomos trijose amžiaus grupėse: suaugusių, jaunių 16-18 metų ir jaunučių iki 16 metų. 
IV.  VADOVAVIMAS.

       Sąskrydį organizuoja Lietuvos keliautojų sąjunga, Lietuvos mokinių neformaliojo švietimo centras, Jaunimo turizmo klubas „Vilniaus žygūnas“. Varžybas vykdo sąskrydžio teisėjų kolegija.

V. PROGRAMA.  
1. Kalnų technikos varžybos. Startas rugsėjo 29 dieną (šeštadienį) 11.00 val. Komandos sudėtis keturi dalyviai (ne mažiau kaip 1 moteris). Trasoje: perkėlos, pakilimai, nusileidimai, “sužeistojo” transportavimas, mazgų rišimas. Dalyviams privalomi šalmai ir saugos inventorius. 
2. Naktinės orientavimosi sporto varžybos. Varžybos vykdomos grupėse: jaunučių ir jaunių (iki 18 metų), moterų ir vyrų (18 - 50 m.), senjorų (51 m. ir vyresni). KP surandami laisvai pasirinkta tvarka per vienos valandos kontrolinį laiką. Varžybas vykdo Jaunimo turizmo klubas „Vilniaus žygūnas“. 

 Dalyvių registracija varžybų vietoje, 2 val. prieš startą.  Dalyvavimo mokestis 2 eurai. Startas rugsėjo 29 d. (šeštadienį) 22.00 val. 
4. Konkursai: skaidrių ir kino filmų (trukmė iki 15 min.). Skaidres ir filmus demonstruoti galima iš USB, CD ar DVD laikmenų. Pageidaujamas videofilmų formatas: DVD-VIDEO. Konkursai vykdomi rugsėjo 29 d. (šeštadienį) nuo 19.00 val.
VI.  APDOVANOJIMAS.  

      Varžybų ir konkursų prizininkai apdovanojami medaliais ir diplomais. Apdovanojimai vykdomi, jeigu  rungtyje dalyvauja nemažiau  kaip 5 komandos.

VII. PRIĖMIMO SĄLYGOS.
       Stovyklaujama palapinėse, maistas gaminamas ant dujinių viryklių (laužus kūrenti draudžiama). Stovyklavimo inventorių parūpina bei kelionės ir maitinimo išlaidas apmoka į sąskrydį komandas siunčiančios organizacijos arba patys dalyviai. Organizacines išlaidas padengia varžybas vykdančios organizacijos ir prisideda dalyviai, sumokėdami dalyvavimo mokestį: kalnų technikos varžybose, kiekvienas dalyvis sumoka po 3 eurus. (studentai, moksleiviai ir pensininkai po 2 eurus). Papildomas mokestis kiekvienam dalyviui už nakvynę savo palapinėje 2,5 eurų arba namelyje - 10 eurų. 

 I N F O R M A C I J A:      
Lietuvos keliautojų sąjungoje, telefonas 8 5 2 33 59 30, 8 687 94513,  www.keliautojusajunga.lt  
Jaunimo turizmo klubas “Vilniaus žygūnas”, tel. 8656 74885 
